io6 C. PLINII HIST. NAT. LIB. XXII. 



prodest dyseutericis. Similiter his quae vaporanda sunt , 

 excalfactum imponitur. Sistit alvum in lact caprino 

 decoctum , et bis die haustum : sic prodest et ad 

 tormina. 



E sesama, vu. Sesamoide, m. Anticyrico, iv. 



LXIV. Sesama trita in vino sumpta , inhibet vomi- 

 tiones. Aurium inflammationi illinitur , et ambustis. 

 Eadem effcit, et dum in herba est. Hoc amplius, ociilis 

 imponitur decocta in vino. Stomacho inutilis cibus , et 

 animse gravitatem facit. Stellionum morsibus resistit. 

 Item ulceribus, quae cacoethe vocant, et auribus, oleum, 

 quod ex ea fit, prodesse diximus. 



Sesamoides a similitudine nomen accepit, grano 

 amaro , folio minore. Nascitur in glareosis. Detrahit 



bilem in aqua potum. Semen illinitur igni sacro : discu- 

 tit panos. Est etiamnum aliud sesamoides Anticyr 

 nascens, quod ideo aliqui Anticyricon vocant : cetera 

 simile erigeronti herb , de qua suo dicemus loco : 

 grano sesamae. Datur in vino dulci ad detractiones , 

 quantum tribus digitis capitur, miscentque ellebori albi 

 unum et dimidium obolum , purgationem eam adhi- 

 bentes , maxime insaniae melancholic , comitialibus , 

 podagris. Et per se drachmae pondre exinanit. 



